2019. január 23-án benyújtott kereset – Volkswagen kontra EUIPO (CROSS)
(T-42/19. sz. ügy)
Az eljárás nyelve: német
Felek
Felperes: Volkswagen AG (Wolfsburg, Németország) (képviselők: F. Thiering és L. Steidle ügyvédek)
Alperes: az Európai Unió Szellemi Tulajdoni Hivatala (EUIPO)
Az EUIPO előtti eljárás adatai
A vitatott védjegy CROSS szóvédjegy bejelentése – 16 366 528. sz. védjegybejelentés
A megtámadott határozat: az EUIPO első fellebbezési tanácsának 2018. november 14-én hozott határozata (R 2500/2017-1. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot azon részében, amelyben az elutasította a felperes fellebbezését, és a 163 66 528. sz. európai uniós védjegybejelentést valamennyi áru és szolgáltatás vonatkozásában engedje lajstromoztatni;
másodlagosan a megtámadott határozat azon részének hatályon kívül helyezése mellett, amelyben az elutasította a felperes fellebbezését, utalja vissza az ügyet az EUIPO első fellebbezési tanácsa elé;
az EUIPO-t kötelezze a költségek viselésére.
Jogalapok
Az (EU) 2017/1001 európai parlamenti és tanácsi rendelet 7. cikke (1) bekezdése b) pontjának megsértése;
az (EU) 2017/1001 európai parlamenti és tanácsi rendelet 7. cikke (1) bekezdése c) pontjának megsértése;
az egyenlő bánásmód elvének megsértése és az indokolási kötelezettség megsértése.
____________